open-index/open-wikipedia-markdown huggingface dataset:
Rory Gallagher

**Rory Gallagher** (2 de marzo de 1948, Ballyshannon, Irlanda-14 de xuño de 1995, Londres, Inglaterra) foi un músico, compositor e produtor irlandés de *blues rock*, *rhythm and blues* e *rock*, coñecido mundialmente por ser fundador da banda Taste e pola súa exitosa carreira en solitario.

Debutou como guitarrista profesional aos 15 anos de idade no sexteto Fontana, pero ao pouco tempo retirouse para crear o *power trio* Taste en 1966. Tras lanzar os discos *Taste* e *On the Boards*, disolveu a banda por problemas entre os seus membros e iniciou a súa carreira en solitario en 1971 co disco *Rory Gallagher.* Durante os anos setenta alcanzou a fama en Europa grazas ás producións *Deuce*, *Blueprint* e *Tattoo*, cargados ao *blues rock*, pero cos álbums *Against the Grain* e *Calling Card* introduciuse en novos e distintos estilos musicais como o *jazz*, rock e hard *rock*.

Durante a década do oitenta publicou só tres álbums de estudio, debido aos serios problemas de saúde que derivaron dun excesivo consumo de alcol. Ademais, e a finais do decenio, desenvolveu unha severa aerofobia, contra a cal se lle recetou un forte sedante, cuxa combinación co consumo de alcol danaron de tal forma o seu fígado que tivo que ser sometido a un transplante. Con todo e tras infectarse con estafilococos (SAMR), tras varias semanas de coidados intensivos faleceu en Londres aos 47 anos de idade.

Cos anos foi considerado un dos músicos irlandeses máis influentes da historia e un dos guitarristas de *blues rock* máis exitosos. Ademais, até o 2013 estimouse que vendera máis de 30 millóns de discos en todo o mundo.

## Discografía 
### Con Taste 
[miniatura|200x200px|O Rory Gallagher corner en [Dublín.]]

* 1969: *Taste*
* 1970: *On The Boards*
* 1971: *Live Taste*
* 1972: *Live at the Isle of Wight*
* 1974: In the Beginning, an early Taste of Rory Gallagher

miniatura|Estatua conmemorativa en Ballyshannon

### Carreira en solitario 
### Álbums de estudio 
* 1971: *Rory Gallagher*
* 1971: *Deuce*
* 1972: *Live in Europe*
* 1973: *Blueprint*
* 1973: *Tattoo*
* 1974: ''Irish Tour '74*
* 1975: *Against the Grain*
* 1976: *Calling Card*
* 1978: *Photo-Finish*
* 1979: *Top Priority*
* 1980: *Stage Struck*
* 1982: *Jinx*
* 1987: *Defender*
* 1990: *Fresh Evidence*

### Álbums póstumos 
* 1999 - *BBC Sessions*
* 2003 - *Wheels Within Wheels*
* 2011 - *Notes from San Francisco*

### Recompilatorios 
* 1974 - *The Story Xo Far*
* 1975 - *In The Beginning*
* 1976 - *Take It Easy Baby*
* 1995 - *A Blue Day For The Blues*
* 1998 - *Etched In Blue*
* 2005 - Big Guns: The Very Best Of Rory Gallagher
* 2008 - *The Essential Rory Gallagher*

### Vídeos 
* 2000 - *Irish Tour 1974*
* 2004 - *Live At Rockpalast*
* 2005 - *The Complete Rockpalast Collection*
* 2006 - *Live at Cork Opera House*
* 2006 - *Live In Montreux''

## Notas
Copa das Nacións de Montreux 2019

A **Copa das Nacións de Montreux 2019** foi a 68ª edición da competición homónima. O torneo, organizado polo Montreux Hockey Club, tivo lugar entre o 17 e o 21 de abril de 2019.

## Participantes 
;Seleccións
*  Angola
*  Arxentina
*  Chile
*  España
*  Francia
*  Italia
*  Portugal

;Club
*  20px Montreux Hockey Club

## Notas 
## Véxase tamén 
### Ligazóns externas 
* Sitio web do Montreux HC
Arquipélago da Maddalena

O **arquipélago de La Maddalena** é un grupo de illas ao nordés de Sardeña, fóra da Costa Smeralda. As illas máis grandes son, La Maddalena, Caprera, Santo Stefano, Budelli, Santa Maria, Razzoli, Spargi, Capra, ademais doutros menores como as illotes Roma, o Pintassilgo e Cala Lunga: Hai 62, entre illas e illotes, cun total de 180&nbsp;km de litoral..

O arquipélago é un destino popular para os mariñeiros por mor das belezas naturais e as prístinas augas esmeralda.

Caprera é coñecida por ter aloxado a Garibaldi durante o exilio e está conectado a un istmo artificial en La Maddalena. Santo Stefano albergou unha base para submarinos dos Estados Unidos.

O arquipélago enteiro e as súas praias, é dicir, as áreas mariñas e terrestres, están totalmente incluídas no Parque Nacional Arquipélago de La Maddalena desde 1994. Por esta razón, é necesario ter permisos emitidos polo seu órgano de xestión para o exercicio de actividades recreativas, pesca deportiva, mergullo e actividades económicas do mar..

## Sucesos 
O 1 de xaneiro 1994 as 6:35 o transbordador francés 'Monte Stello', con 77 pasaxeiros ademais dos tripulantes e uns trinta coches a bordo, encallou nas rochas do illote Barrettini.

## Notas
## Véxase tamén
### Ligazóns externas
*Parque nacional do arquipiélago da Maddalena
Illa di Topi

A **illa di Topi** (illa das ratas) é unha illa menor do arquipélago Toscano. Está situada no Estreito de Piombino a uns trescentos metros ao norte de Cabo Castello, preto Cavo, administrativamente forma parte do concello de elba de Rio.

## Nome 
O topónimo *Isola de Topi* aparece nos mapas do século XVII. En mapas anteriores (século XVI) aparece como *Brascuola*, probablemente unha corrupción fonética de *La Scola*, nome común das illas próximas ao continente.

## Características 
miniatura|Illa vista desde o norte
A morfoloxía é áspera, de forma triangular aproximadamente e está cuberta por matogueira mediterránea baixa. A illa forma parte do Parque Nacional do Arquipélago Toscano.

## Acceso 
É facilmente accesible en barco desde o porto de Cavo ou desde a próxima praia de Frugoso.

Unha orde da Autoridade Portuaria prohibe o tránsito de embarcacións no tramo de mar entre a costa de Cabo Castello e a illa.
A illa é propiedade privada, pero non se exerce ningunha prohibición de desembarco.

## Notas
## Véxase tamén
Robinson R44

O **Robinson R44** é un helicóptero lixeiro de catro asentos producido por Robinson Helicopter Company dende 1992. Baseado no Robinson R22 de dous asentos, o R44 vonta con controis de voo asistidos hidraulicamente. Voou por primeira vez o 31 de marzo de 1990 e recibiu a certificación da FAA en decembro de 1992, sendo entregado o primeiro exemplar en febreiro de 1993.

O R44 vén sendo o helicóptero de aviación xeral máis vendido no mundo dende 1999. Trátase do aparello deste tipo máis fabricado do século XXI, con 5 805 entregas dende o ano 2000 ata 2017.

## Deseño e desenvolvemento 
O R44 é un helicóptero dun motor cun rotor principal semi-ríxido de dúas palas, un rotor de cola tamén de dúas palas e un tren de aterraxe formado por patíns. Ten unha cabina pechada con dúas filas de asentos para o piloto e tres pasaxeiros. A dirección de rotación do rotor de cola do R44 vai ao revés que no R22 para mellorar o control de guiñada. No R44 the advancing blade is on the bottom.

Deseñado durante os anos 80 por Frank Robinson e os seus enxeñeiros, o R44 voou por vez primeira o 31 de marzo de 1990. O R44 **Astro** recibiu a certificación de tipo da FAA en decembro de 1992, sendo entregados os primeiros exemplares en xaneiro de 1993. O primeiro R44 **Newscopter** que contaba cun equipo de recollida de noticias electrónica a bordo foi entregado en 1998. En xaneiro do ano 2000 Robinson introduciu o **Raven** con controis asistidos hidráulicamente e pedais axustables. En xullo de 2002 Robinson introduciu o **Raven II** cun motor de inxección de combustible máis potente e palas máis anchas, permitindo un maior peso bruto e un mellor rendemento de altitude.

Durante novembro de 2015 Robinson anunciou o **Cadet,** un Raven I cunha zona de carga en vez dos dous asentos traseiros, un motor un pouco menos potente e un silenciador máis eficiente.

## Notas
Illa La Maddalena

A **illa di La Maddalena** (ou **illa Maddalena** ou **illa della Maddalena**, en corso e gallurese: *Madalena*) é a illa principal do arquipélago homónimo. Sobre ela levántase o concello homónimo de La Maddalena.

## Xeografía
A illa, situada fronte á costa nordés de Sardeña, ten unha superficie de 20´1&nbsp;km² e é a única área habitada do arquipélago de La Maddalena. O punto máis alto da illa é a Garda Vella, un outeiro interno que se levanta 146 m. sobre o nivel do mar. A illa está formada principalmente por rocha de granito, as costas que se estenden por aproximadamente 45&nbsp;km. son, por conseguinte, irregulares e rochizas e o interior caracterízase por algúns montes pequenos. Dada a natureza da costa están presentes, moitas pequenas cale entre estas atópanse:

* Cala dello Spalmatore, situada ao norte do Museo Naval e rica en formacións de granito;
* Cala di Abbatoggia, situada no norte formada por cantíls de granito e pequenos tramos areosos, aínda conserva un ambiente non contaminado;
* Cala di Giardinelli, situada no lado oriental da illa con vista a Caprera, chea de espectaculares formacións graníticas.

A terra da illa non é adecuada para o cultivo e está principalmente cuberta por vexetación mediterránea e é rica en especies mediterráneas, como a gaivota. e tamén o fondo do mar está ricamente poboado.

## Historia 
A illa de La Maddalena foi frecuentada polo home desde o Neolítico. Ao redor da área de Spalmatore atopáronse tafonas.
Tras a caída do Imperio Romano Occidental, o arquipélago de La Maddalena foi abandonado polo home ata o século XVII, cando se instalaron pastores corsos que chegaron de Alta Rocca. O núcleo urbano principal, La Maddalena, remóntase ao final do século XVIII.

Se no pasado, por case dous séculos, a economía maddalenina baseouse principalmente na explotación de canteiras de granito (como Cala francesa), da pesca e as actividades da Mariña, nas últimas décadas aumentou a turismo de costa e de natureza, grazas ás fermosas praias e ao mar cristalino que rodea o arquipélago.
 
A Maddalena e todo o arquipélago están incluídos desde o ano 1994 dentro do Parque Nacional Arquipélago de Maddalena, unha área protexida de interese marítimo e terrestre de interese nacional e comunitario. O parque nacional é parte integrante da reserva natural da Bocche di Bonifacio, co que formará o Parque Internacional da Bocche de Bonifacio.

## Cultura 
Na illa hai un museo naval.

## Economía 
A economía da illa está centrada principalmente no turismo natural e marítimo.

### Turismo 
A natureza non contaminada constitúe a principal riqueza turística da illa, frecuentada por biólogos procedentes do estranxeiro. Na illa hai unha estrada panorámica que permite rodear a illa. Na parte norte da illa atópase o porto Massimo, un porto turístico ao redor do cal desenvolveuse unha atracción turística de grande atractivo.

## Notas
## Véxase tamén
Kamov Ka-25

O **Kamov Ka-25** (designación OTAN: "**Hormone**") foi un helicóptero naval desenvolvido para a Armada Soviética a partir de 1958.
Razzoli

**Razzòli** é unha illa do arquipélago da Maddalena no extremo norte de Sardeña preto das boca de Bonifacio. Xunto coas outras illas, forma o parque nacional do Arquipélago da Maddalena.

## Xeografía 
miniatura|esquerda|Faro da illa
A illa de Razzoli ten unha superficie de 1´5&nbsp;km², un perímetro costeiro de 12´3&nbsp;km e o pico máis alto, Monte Cappello, alcanza os 65 metros, a illa está separada por uns metros da illa de Santa María, polo paso Asinelli. A aparencia difire bastante da das illas veciñas debido aos altos cantíls, pero as poucas praias non son menos fermosas como a cala Lunga, a cala de Cappello ou a cala noce.

## Historia 
A illa nunca estivo habitada permanentemente en ningún período histórico, pero moitas veces, no pasado, agricultores corsos adoitaban levar aos seus animais para pastar. Na parte norte da illa hai un faro para a orientación marítima.

## Véxase tamén
### Ligazóns externas
*Parco Nazionale Arcipelago di La Maddalena 
* Web oficial do arquipélago 
* Lighthouse of Razzoli island
Leontopithecus chrysomelas

***Leontopithecus chrysomelas*** é unha especie de primate platirrino da familia Callitrichidae endémica do Brasil. Atópase só nas terras baixas e o pé de monte dos fragmentos de bosque tropical do estado de Baía, e considérase como unha especie en perigo.

## Notas 
## Véxase tamén 
### Ligazóns externas 
* ARKive - images and movies of the Golden-headed Lion Tamarin *(Leontopithecus chrysomelas)*
* Golden-headed Lion Tamarin's range (Natureserve.org)
Illa Gemini

A **Illa Gmini** (Xemelgos) son un grupo de rochas no Mar Tirreno.

## Xeografía 
Os illotes están moi preto da costa oeste do cabo Calamita en Elba, na zona do municipio de Capoliveri, dentro do Parque Nacional de "Arquipélago toscano".

## Acceso 
As illas están situadas na praia Innamorata, desde onde tamén se pode acceder a nado.

## Excursións subacuáticas 
O fondo do mar preto da illa Gemini son moi apreciadas polos amantes do mergullo, aquí poden ser atopados entre pequenas covas e arcos naturais, formas de vida variados e interesantes.

## Véxase tamén
### Bibliografía
*
Xuíz Dredd

***Xuíz Dredd*** (en ) é un filme estadounidense de 1995 dirixido por Danny Cannon. Baséase na personaxe homónima de banda deseñada. Foi producido por Edward R. Pressman, Charles Lippincott e Beau E. L. Marks, e escrito por William Wisher Jr. e Steven E. de Souza. Está protagonizado por Sylvester Stallone, Diane Lane, Rob Schneider, Armand Assante e Max von Sydow. A historia está ambientada no ano 2080 e representa un mundo distópico e metrópole superpoboada Mega-City 1.

Estreouse en galego o 27 de maio de 2000 a través da TVG.

## Personaxes 
* Sylvester Stallone como Xuíz Joseph Dredd
* Armand Assante como Rico Dredd
* Rob Schneider como Herman "Fergie" Fergusson
* Diane Lane como Xuíza Barbara Hershey
* Jürgen Prochnow como Xuíz Supremo Griffin
* Max von Sydow como Xuíz Fargo
* Joanna Miles como Xuíz McGruder
* Joan Chen como Dr. Ilsa Hayden
* Balthazar Getty como Cadete Nathan Olmeyer
* Maurice Roëves como Miller
* Adam Henderson como mr Souza
* Ian Dury como Geiger
* Mitchell Ryan como Vartis Hammond
* Lex Daniel como Brisco
* Scott Wilson como Pa Angel
* Christopher Adamson como Mean Machine Angel
* Ewen Bremner como Junior Angel
* Phil Smeeton como Link Angel
* Peter Marinker como Xuíz Esposito
* Angus MacInnes como Xuíz Silver

## Notas 
## Véxase tamén 
### Bibliografía 
* *The Making of Judge Dredd* (by Jane Killick, David Chute, and Charles M. Lippincott, 192 pages, Hyperion Books, 1995, )
* *Knowing Audiences: "Judge Dredd" - Its Friends, Fan and Foes* (by Martin Barker and Kate Brooks, 256 pages, University of Luton Press, 1998, )
* *The Art of Judge Dredd the Movie* (by David Chute, 160 pages, Boxtree, 1995, )
### Ligazóns externas 
* 
* Ficha en RottenTomatoes 
* Ficha en AllMovie 
* Ficha en BoxOfficeMojo
Frances Arnold

**Frances Hamilton Arnold**, nada en Pittsburgh o 25 de xullo de 1956, é unha científica e química estadounidense. Foi galardoada co Premio Nobel de Química no 2018 xunto a George P. Smith  e Gregory Winter. É pioneira na investigación de métodos de evolución dirixida para crear sistemas biolóxicos útiles, incluíndo enzimas, rutas metabólicas, circuítos de regulación xenética e organismos. É profesora de *Linus Pauling* de enxeñaría química, bioquímica e bioenxeñaría no Instituto de Tecnoloxía de California

## Traxectoria 
### Primeiros anos e educación
Frances é filla de Josephine Inman e do físico nuclear William Howard Arnold  Frances graduouse no 1979  en Enxeñaría mecánica e Enxeñaría aeroespacial na Universidade de Princeton, onde se centrou en investigar sobre a enerxía solar. Despois de graduarse en Princeton traballou como enxeñeira en Corea do Sur, Brasil e no  Solar Energy Research Institute de Colorado (agora chamado National Renewable Energy Laboratory). Anos máis tarde, no 1985 doutorouse en Química na Universidade de California en Berkeley, onde comezou a interesarse pola bioquímica.

### Vida persoal 
Frances Arnold vive en La Cañada Flintridge, California. Casou con James E.Bailey e tiveron un fillo, James. No 2001 Bailey morreu de cancro e anos máis tarde Frances volveu a casar co astrofísico de Caltech Andrew E.Lange  co que tivo dous fillos, William e Joseph. No 2010 Andrew suicidouse e 6 anos máis tarde o seu fillo William morreu nun accidente. No 2005 Frances foi diagnosticada con cancro de mama e estivo baixo tratamento 18 meses.

## Recoñecementos 
O traballo de Frances Arnold foi recoñecido e esta recibiu numerosos premios, entre eles o Premio Nobel de Química  no 2018 polo seu traballo pioneiro en Evolución dirixida, converténdose así na quinta muller en recibir este premio nos seus 117 anos de existencia e na primeira estadounidense.

Tamén recibiu numerosos outros premios como:

* No 2011 o Draper Prize da National Academy of Engineering (NAE) (sendo a primeira muller en recibilo), 
* O premio da Society of Women Engineers
* Doutora Honoris Causa en ciencias polo Dartmouth College (2017)
*Premio de Tecnoloxía do Milenio (2016)
* Doutora Honoris Causa en ciencias pola Escola Politécnica Federal de Zúrich (2015)
* Emanuel Merck Lecture da Universidade Técnica de Darmstadt, Alemaña (2013)
* Medalla Nacional de Tecnoloxía e Innovación (2013)
* Premio ENI (2013)
* Premio Charles Stark Draper (2011)
* Premio de enxeñaría enzimática das Conferencias Internacionais de Enxeñaría e Genencor (2007)

## Notas 
## Véxase tamén 
### Ligazóns externas 
* Frances Arnold: Enxeñeira química na exposición virtual Mulleres na ciencia
Wajdi Mouawad

**Wajdi Mouawad** (en ), nado en Beirut o 16 de outubro de 1968, é un escritor, actor e director de teatro canadense.

## Traxectoria
Naceu no seo dunha familia libanesa cristiá-maronita. Os seus pais fuxiron do Líbano a París, Francia, en 1977 por mor dos conflitos civís que arrasaron o país até a década de 1990. Cinco anos máis tarde, en 1983, estabelecéronse no Quebec. Diplomouse en 1991 pola Escola Nacional de Teatro do Canadá. De 2000 a 2004, dirixiu o Teatro de Quat'Sous de Montreal e, en 2005, fundou as compañías de creación "Au carré de l'hypoténuse", en Francia, e "Abé carré cé carré" en Montreal con Emmanuel Schwartz.

Alcanzou renome internacional tralo éxito da súa tetraloxía *Le sang des promesses* (*Forêts*, *Littoral*, *Incendies*, *Ciels*), escrita e dirixida por el.

En 2009, foi o artista asociado do Festival de Avignon e recibiu o Gran premio do teatro da Academia francesa polo conxunto da súa obra dramática. De 2007 a 2012 foi director artístico do Teatro Francés do National Arts Center (NAC) (en inglés) ou Centre National des Arts (CNA) (en francés) de Ottawa. Naqueles anos, foi asociado do Espace Malraux de Chambéry (Francia) coa súa compañía francesa, *Au carré de l’hypoténuse*, creada en 2005 á vez que a súa compañía quebequesa, *Abé Carré Cé Carré.* Foi artista asociado do teatro Le Grand T de Nantes (Francia) a partir de 2012, e dende abril de 2016 é o director do teatro nacional da Colline, en París.

## Notas
Balearica pavonina

***Balearica pavonina*** é unha especie de ave da familia dos grúidos.

## Distribución 
É orixinario de Benín, Burkina Faso, Camerún, República Centroafricana, Chad, República Democrática do Congo, Eritrea, Etiopía, Gambia, Ghana, Guinea, Guinea-Bissau, Kenya, Malí, Mauritania, Níxer, Nixeria, Senegal, Sudán do Sur, Sudán e Togo. Tamén está presente incidentalmente en Costa do Marfil, Exipto, Serra Leoa e Uganda. O seu hábitat natural componse de sabanas, pasteiros e zonas húmidas.

## Notas 
## Véxase tamén 
### Ligazóns externas 
*BirdLife Species Factsheet - Black Crowned-crane *Balearica pavonina* 
*International Crane Foundation's Black crowned crane
*Crowned Crane (*Balearica pauonina*) from *Cranes of the World*, by Paul Johnsgard
Bam Adebayo

**Edrice Femi "Bam" Adebayo**, nado o 18 de xullo de 1997 en Newark, Nova Jersey, é un xogador americano de baloncesto profesional que xoga nos Miami Heat da National Basketball Association (NBA).

## Traxectoria profesional 
O 22 de xuño de 2017, Adebayo foi elixido na 14ª posición do Draft da NBA de 2017 polos Miami Heat. O 1 de xullo de 2017, asinou o seu contrato de rookie cos Heat.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Eurocopter AS532 Cougar

O **Eurocopter AS532 Cougar** (no presente **Airbus Helicopters H215M**) é un helicóptero militar multipropósito medio de dous motores desenvolvido por Francia. O AS532 é un desenvolvemento e mellora do Aérospatiale SA 330 Puma na súa forma militarizada. O seu equivalente civil é o Eurocopter AS332 Super Puma. O AS532 foi desenvolvido posteriormente como o Eurocopter EC725.

## Deseño e desenvolvemento 
O AS332 Super Puma, deseñado como unha versión máis grande para substituír o SA 330 Puma, voou por vez primeira en setembro de 1977. Foi equipado con dous motores turboeixo de 1 330&nbsp;kW Turbomeca Makila 1A1, palas do rotor de materiais compostos, e un tren de aterraxe e unha cola modificados.

En 1990 a designación de todos os Super Puma militares cambiou de AS 332 a AS 532 Cougar para facer unha distinción entre as variantes civís e militares do helicóptero.

Canadá considerou mercar o Cougar para substituír os seus CH-113 Labrador, pero finalmente optou por mercar o CH-149 Cormorant. En 2012 Francia iniciou un proxecto de 288,8 millóns de euros para actualizar 23 Cougar do Exército e 3 da Forza Aérea para abordar os problemas de obsolescencia e equipar con aviónicas semellantes aos seus helicópteros EC225 e EC725.

## Variantes 
**AS532 UL/AL**
:O AS 532 UL/AL é a versión longa da familia Cougar e está impulsada por dous motores turboeixo Turbomeca Makila 1A1. Leva 2 tripulantes e ata 29 soldados ou 6 feridos en padiolas xunto con 10 pasaxeiros máis. Ao igual que as outras versións do Cougar, o AS 532 UL/AL pode levantar 4,5 toneladas mediante unha eslinga. O sistema de vixilancia do campo de batalla Horizon pode instalarse no AS 532 UL (utility version). O AS 532 AL (armed version) tamén pode equiparse con varias armas, como canóns de 20 mm, foguetes de 68 mm ou metralladoras.
**AS532 SC**
:O AS 532SC é a versión naval da familia Cougar e está impulsado por dous motores Turbomeca Makila 1A1. Esta versión é usada principalmente  para unidades de guerra anti-superficie equipada con mísiles AM 39 Exocet, guerra anti-submarina con sónar de profundidade e torpedos, busca e rescate, e patrulla marítima.

; 

* Exército do Brasil

;

*Forza de Defensa de Malaui

; 

*Real Forza Aérea dos Países Baixos

; 

* Real Forza Aérea Saudita
*Real Forza Naval Saudita

; 

*Forza Aérea de Eslovenia

;miniatura|Eurocopter AS532UL Cougar Mk1 da Forza Aérea de Suíza|260x260px

*Exército do Aire de España
*Exército de Terra de España

; 

*Forza Aérea de Suíza

; 

*Forza Aérea de Turquía
*Exército de Turquía

; 

*Forza Aérea de Venezuela

## Notas
Eurocopter EC635

O **Eurocopter EC635** (no presente **Airbus Helicopters H135M**) é un helicóptero lixeiro multipropósito desenvolvido por Eurocopter (agora Airbus Helicopters) como versión militar do Eurocopter EC135. É un aparello de dous motores que pode transportar ata 8 persoas, incluído o piloto, ademais de distintos tipos de equipamento militar ou armamento. O helicóptero está comercializado para transporte de tropas, evacuación médica, transporte de carga, recoñecemento e vixilancia e apoio a misións de combate.

## Desenvolvemento 
O Eurocopter EC635 foi desenvolvido para cumprir un requirimento do exército portugués para un helicóptero lixeiro de apoio de fogo e evacuación médica, como parte do seu programa para crear unha unidade de aviación especializada, a UALE. O EC635 revelouse por vez primeira na exhibición Aviation Africa en maio de 1998 e o ministro de defensa portugués asinou un acordo en outubro de 1999 por nove helicópteros EC635 T2 equipados con motores Turbomeca Arrius 2B2, cun custo de 35 millóns de euros. A entrega do primeiro aparello portugués agardábase para 2001; porén, continuos atrasos na produción levaron ao Ministerio de Defensa portugués a cancelar o contrato en agosto de 2002, citando o fracaso de Eurocopter por entregar os aparellos entre agosto de 2001 e abril de 2002 como razón. Eurocopter afirmou que os desacordos sobre a integración dos sistemas de armas foron o motivo da cancelación.

A Real Forza Aérea de Xordania acordou mercar os nove helicópteros portugueses en outubro de 2002 e o primeiro aparello foi entregado en xullo de 2003. Xordania pediu catro helicópteros máis en xaneiro de 2006 e as entregas de todas as unidades remataron en 2007.

En abril de 2006 a Oficina Federal de Contratación de Defensa suíza (Armasuisse) pediu 20 EC635 para a Forza Aérea de Suíza co obxectivo de substituír os vellos Aérospatiale Alouette III en misións de transporte e adestramento avanzado. Os primeiros catro aparellos foron fabricados por Eurocopter e os outros 16 por RUAG Aerospace en Alpnach, Suíza.

## Notas
Dacia (automoción)

**Dacia** é unha marca de automóbiles de orixe romanesa fundada en 1966, que dende 1999 é propiedade de Renault. A colaboración con Renault iniciose coa fabricación dunha versión do Renault 12 producida baixo licenza para o mercado local. En febreiro de 2012 inaugurouse a fábrica Renault-Dacia-Nissan en Tánxer en Marrocos.

## Notas
Kame

[miniatura|Un kame preto de [Kirriemuir, Escocia]]
[miniatura|Un kame no [Parque Nacional de Yellowstone, Wyoming]]
[miniatura|Un kame entre os restos arrastrados por un [glaciar na morena terminal no casquete de xeo cordilleirano no estado de Washington]]
Un **kame** é un accidente da paisaxe glacial, que ten a forma dun pequeno outeiro ou montículo composto de area, grava e till que se acumula nunha depresión sobre un glaciar en retirada, e despois é depositado sobre a superficie da terra cando a fusión do glaciar avanza máis. Os kames adoitan estar asociados con outras formacións chamadas kettles, e esta asociación denomínase topografía de *kame e kettle*. A palabra *kame* (ou *kaim*)  é unha palabra do escocés antigo (relacionada co inglés *comb*) que ten o significado de "crista" entre outros. Como termo xeolóxico foi introducido por Thomas Jamieson en 1874.

De acordo con White, "os kames foron formados por augas de desxeo que depositaron material máis ou menos lavado en sitios irregulares en e ao longo do xeo en fusión. Nalgúns lugares o material está moi ben lavado e estratificado; noutros está peor lavado, con inclusións de masas de till que caen do xeo pero estaban cubertas antes de que fosen completamente lavadas. As gravas de kame adoitan ser moi variables e van desde de gran finos a groso e incluso croios e grandes penas." Estas terrazas de kame adoitan semellar bancais planos, con moitos pozos sobre a superficie feitos polas kettles. Xeralmente, as pendentes descenden val abaixo con gradientes similares aos da superficie do glaciar ao longo do que se formaron, e poden ás veces encontrarse por parellas a cada lado do val.

Os kames compáranse ás veces cos drumlins, pero a súa formación é claramente diferente. Un drumlin non se formou orixinalmente pola auga de fusión, senón polo propio xeo e ten unha forma bastante regular. Está constituído por material de gran fino, como arxila ou lousa, e non por areas e gravas. Ademais, os drumlins normalmente teñen capas concéntricas de materiais, a medida que o xeo engade sucesivamente novas capas no seu movemento.

miniatura|Estrutura interna dun kame esquematizado por Newberry en 1874

## Notas 
## Véxase tamén 
### Bibliografía 
* 
* 
* 

### Outros artigos 
* Drumlin
* Esker
* Morena
Disenso

***Disenso*** é o único álbum de estudio da banda galega de noise rock Telephones Rouges, publicado o 5 de novembro de 2012 a través dos selos Mama Vynila Records e Matapadre. O disco foi gravado en directo por Iñaki Bea e Tomás Ageitos no estudio A Ponte no mes de agosto de 2012 e as sobregravacións realizáronse no Círculo Polar Estudio no Grove, onde tamén se mesturou o álbum.

## Listaxe de cancións 
## Notas
Kirkkonummi

**Kirkkonummi** (en sueco *Kyrkslätt*) é un municipio de Finlandia situado na rexión de Uusimaa. En 2018 a súa poboación era de 39&nbsp;306 habitantes. A superficie do termo municipal é de 1&nbsp;017,01&nbsp;km2, dos cales 650,78&nbsp;km2 son auga. O concello ten unha  densidade de poboación de 107,3 hab./km².

Limita cos municipios de Espoo, Ingå, Siuntio e Vihti, todos eles na súa mesma rexión.

O concello é bilingüe con maioría de falantes en finés e minoría en lingua sueca.

## Notas 
## Véxase tamén 
### Outros artigos 
* Lista de municipios de Finlandia nos que o finés non é a única lingua oficial

### Ligazóns externas 
* Sitio web de Kirkkonummi
Messerschmitt-Bölkow-Blohm

**Messerschmitt-Bölkow-Blohm (MBB)** foi un fabricante aeroespacial alemán formado como resultado de varias fusións a finais dos anos 60. Entre os seus produtos máis coñecidos atópase o helicóptero lixeiro MBB Bo 105. A compañía foi mercada por DASA (Deutsche Aerospace AG) en 1989 que no presente é parte de Airbus.

## Produtos 
* MBB Lampyridae
* MBB Bo 102
* MBB Bo 103
* MBB Bo 105
* MBB Bo 106
* MBB Bo 108 - converteuse no Eurocopter EC135
* MBB Bo 115
* MBB Bo 209
* MBB/Kawasaki BK 117
* MBB 223 Flamingo
* Hamburger Flugzeugbau HFB 320 Hansa Jet
* MBB F-104G/CCV
Svedberg

miniatura|250px|Unha ultracentrífuga de laboratorio.

O **svedberg** (simbolizado como **S** ou ás veces **Sv**) é unha unidade de medida que non pertence ao Sistema Internacional de Unidades (SI) usada para medir coeficientes de sedimentación. A unidade svedberg (S) ofrece unha medida do tamaño dunha partícula baseada na súa velocidade de sedimentación, é dicir, a rapidez con que unha partícula dun peso, tamaño e forma dados sedimenta no fondo dunha disolución. polo seu traballo en sistemas dispersos, coloides, e a súa invención da ultracentrífuga.

## Factores 
O coeficiente de sedimentación Svedberg non é unha función linear.

O coeficiente de sedimentación é a proporción entre a velocidade á que se move unha substancia na centrífuga e a súa aceleración en unidades comparables. Unha substancia cos coeficiente de sedimentación de 26S (26×10−13&nbsp;s) viaxará a 26 micrómetros por segundo (26×10−6 m/s) baixo a influencia dunha aceleración dun millón de gravidades (107&nbsp;m/s2). A aceleración centrífuga dáse como rω2; onde r é a distancia radial desde o eixe de rotación e ω é a velocidade angular en radiáns por segundo.

As partículas máis grandes tenden a sedimentar máis rápido e teñen valores svedberg maiores.

As unidades svedberg non son directamente aditivas, xa que representan unha velocidade de sedimentación, non un peso.

## Uso 
Na centrifugación de pequenas especies de bioquímicas, desenvolveuse unha convención na cal os coeficientes de sedimentación se expresan en unidades svedberg.

A mdedida en svedbergs é o xeito máis importante para distinguir ribosomas. Os ribosomas están compostos por dúas subunidades complexas, cada unha das cales está formada por ARNr e proteínas. En procariotas as subunidades son de 30S e 50S. Estas subunidades conteñen tres formas de  ARNr, de 16S, 23S e 5S.

Nos ribosomas bacterianos, a ultracentrifugación rende ribosomas intactos (de 70S) e subunidades ribosómicas separadas, a maior de 50S e a menor de 30S. Dentro das células os ribosomas poden estar en forma de subunidades separadas ou coas unidades ensambladas, formando o cromosoma completo funcional. As partículas máis grandes (ribosomas completos) sedimentan preto do fondo do tubo, mentres que as partículas menores son as subunidades separadas de 50S e 30S, que aparecen nas fraccións superiores.

## Notas 
## Véxase tamén 
### Outros artigos 
* Coeficiente de sedimentación
* Theodor Svedberg

### Ligazóns externas 
* Unidade svedberg - nobelprize.org
Ali's Wedding

'''''Ali's Wedding''''' é un filme australiano de 2017 de comedia e romance producido por Matchbox Pictures. Foi dirixido por Jeffrey Walker e escrito por Osamah Sami. Está protagonizado polo propio Sami, Helana Sawires, Don Hany e Ryan Corr.

## Personaxes 
*Osamah Sami como Ali
*Helana Sawires como Dianne
*Don Hany como Mehdi
*Robert Rabiah como Mohsen
*Rodney Afif como Haj Karim
*Ryan Corr como Wazza
*Maha Wilson como Yomna
*Rahel Romahn como Ayoob
*Majid Shokor como Sayeed
*Frances Duca como Zahra
*Khaled Khalafalla como Moe Greene
*Paul Kfoury como curmán de Ali

## Notas 
## Véxase tamén 
### Ligazóns externas 
*
Eleccións presidenciais dos Estados Unidos de 2016

As **eleccións presidenciais dos Estados Unidos de 2016** foron as 58ª eleccións presidencias dos Estados Unidos de América, celebradas o martes 8 de novembro de 2016. Os votantes elixen ós compromisarios que á súa vez deberán escoller ó novo presidente e vicepresidente a través do Colexio Electoral. O límite estabelecido pola Vixésimo segunda Emenda constitucional impediu ó presidente en exercicio, Barack Obama, ser reelixido para un terceiro período de goberno.

As eleccións primarias que determinan os candidatos dos partidos políticos á presidencia tiveron lugar entre o 1 de febreiro e xuño de 2016, estendéndose entre os 50 estados, o Distrito de Columbia e o resto dos territorios baixo soberanía estadounidense. Este proceso electoral é tamén unha elección indirecta, onde os votantes emiten os seus votos por unha lista de delegados para unha convención de nomeamento dun partido político, quen despois elixen ó nomeado presidencial do seu partido. Ademais, elixíronse 34 senadores e a totalidade da Cámara de Representantes.

Ás 2:40 a.m. (hora do leste) do 9 de novembro, as canles de novas anunciaron que Pensilvania e Wisconsin (estados nos cales Hillary Clinton lideraba as enquisas) daban os últimos 30 electores para definir como gañador a Donald Trump, quen se converteu en cuadraxésimo quinto presidente dos Estados Unidos de América. Clinton aceptou a derrota perante Trump, quen gañou as eleccións presidenciais de 2016 con 304 votos electorais contra 227 de Clinton. Os estados que lle deron (en contra da maioría dos prognósticos) a vitoria a Trump foron, principalmente, os estados industriais da rexión dos grandes lagos: Míchigan, Pensilvania e Wisconsin. Ademais destes, o candidato republicano tamén logrou impoñerse nos dous grandes estados en disputa, ou "swing states", das últimas décadas: Ohio e Florida, e noutros estados "swing" menores como Arizona, Xeorixia, Iowa e Carolina do Norte. Clinton, pola súa parte, fíxose con estados disputados como Colorado, Nevada, Virxinia e Nova Hampshire.

Polo tanto, o candidato republicano Trump gañou as eleccións, malia ter obtido o apoio de 2,8 millóns de votantes menos que o seu rival demócrata. Como sinala o científico de datos Azhar Hamdan, ó final as eleccións de 2016 non as decidiu esa vantaxe de case tres millóns de votos de Hillary Clinton, senón a moito máis estreita vantaxe de só 78.000 votos que Trump logrou en tres condados de Míchigan, Wisconsin e Pensilvania.

As eleccións salientaron por un clima de tensión política, a máis baixa aceptación popular cara ós candidatos en toda a historia dos Estados Unidos e por unha vitoria impredecible onde Trump gañou a elección malia que Clinton liderara os termómetros electorais a maior parte do tempo que durou a campaña.

## Notas
Jarrett Allen

**Jarrett Allen**, nado o 21 de abril de 1998 en San Diego, California, é un xogador americano de baloncesto profesional que xoga nos Cleveland Cavaliers da National Basketball Association (NBA).

## Traxectoria profesional 
O 22 de xuño de 2017, Allen foi elixido na 22ª posición do Draft da NBA de 2017 polos Brooklyn Nets. O 20 de xullo de 2017, asinou o seu contrato de rookie cos Nets. O 20 de outubro de 2017 debutou cos Nets, converténdose no segundo xogador máis novo da historia dos Nets en participar nun partido, tan só por detrás de Derrick Favors.

O 14 de xaneiro de 2021, Allen foi traspasado ós Cleveland Cavaliers nun traspaso entre catro equipos que mandou a James Harden ós Brooklyn Nets.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Malik Monk

**Malik Ahmad Monk**, nado o 4 de febreiro de 1998 en Jonesboro, Arcansas, é un xogador americano de baloncesto profesional que xoga nos Sacramento Kings da National Basketball Association (NBA).

## Traxectoria profesional 
O 22 de xuño de 2017, Monk foi elixido na 11ª posición do Draft da NBA de 2017 polos Charlotte Hornets. O 2 de xullo de 2017, asinou o seu contrato de rookie cos Hornets.

O 6 de agosto de 2021, Monk asinou cos Los Angeles Lakers.

O 6 de xullo de 2022, Monk asinou un contrato de dous anos cos Sacramento Kings.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Lonzo Ball

**Lonzo Anderson Ball**, nado o 27 de outubro de 1997 en Anaheim, California, é un xogador americano de baloncesto profesional que xoga nos Chicago Bulls da National Basketball Association (NBA).

## Traxectoria profesional 
O 22 de xuño de 2017, Ball foi elixido na 2ª posición do Draft da NBA de 2017 polos Los Angeles Lakers. O 3 de xullo de 2017, asinou o seu contrato de rookie cos Lakers. Foi elixido mellor xogador da Liga de Verán da NBA de 2017 en Las Vegas, tras facer 16.3 puntos, 9.3 asistencias, 7.7 rebotes, 2.5 roubos e 1.0 tapóns por partido.

O 6 de xullo de 2019, Ball foi traspasado xunto a Brandon Ingram, Josh Hart, os dereitos de De'Andre Hunter e dúas eleccións da primeira rolda do Draft ós New Orleans Pelicans, a cambio de Anthony Davis.

O 8 de agosto de 2021, Ball foi traspasado ós Chicago Bulls.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Beno Udrih

**Beno Udrih**, nado o 5 de xullo de 1982 en Celje, é un ex xogador esloveno de baloncesto profesional. Cunha altura de 1,91 metros xogaba nas posicións de base e escolta.

## Traxectoria profesional 
Udrih foi elixido na 28ª posición do Draft da NBA de 2004 polos San Antonio Spurs e asinou con eles un contrato de tres anos e 2.4 millóns de dólares. No seu ano coma rookie, foi elixido para xogar o Rookie Challenge do All-Star Weekend.

O 27 de outubro de 2007, Udrih foi traspasado ós Minnesota Timberwolves a cambio dunha elección da segunda rolda do Draft de 2008. Os Wolves o cortaron inmediatamente.

O 23 de xuño de 2011, foi traspasado ós Milwaukee Bucks nun traspaso entre tres equipos que incluía tamén ós Kings e ós Charlotte Bobcats.

O 21 de febreiro de 2013, Udrih foi traspasado xunto a Tobias Harris, Doron Lamb ós Orlando Magic, a cambio de J. J. Redick, Gustavo Ayón e Ish Smith.

O 10 de novembro de 2015, Udrih foi traspasado xunto a Jarnell Stokes ós Miami Heat, a cambio de Mario Chalmers e James Ennis.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com  
* Perfil en Euroleague.net
Gran Premio do Brasil de 1999

O **Gran Premio do Brasil de 1999** (oficialmente o XXVIII Grande Prêmio Marlboro do Brasil) foi unha carreira de Fórmula 1 disputada o 11 de abril de 1999 no Autódromo José Carlos Pace, São Paulo, Brasil. Foi a segunda carreira da tempada  da Fórmula Un. A carreira de 72 voltas gañouna o piloto de McLaren Mika Häkkinen despois de comezar desde a pole position. Michael Schumacher terminou segundo nun Ferrari co terceiro Heinz-Harald Frentzen para o equipo Jordan.

Ricardo Zonta non se clasificou para a carreira, despois de ferirse no seu pé esquerdo nun grave accidente durante a práctica do sábado.

## Informe 
### Antecedentes 
#### Cambios de pilotos 
A carreira marcou o debut de Stéphane Sarrazin, que pilotou o Minardi do ferido Luca Badoer. Badoer feriu a súa man nun accidente nas probas e Sarrazin, entón o piloto de probas de Prost, foi utilizado en Minardi. Barrichello was able to stay in front until he pitted on lap 27. Foi a primeira vez que un automóbil Stewart lideraba unha carreira.

### Carreira
## Posicións logo da carreira
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas
* '' 'Estatísticas:' ''
** Última vitoria de Mika Häkkinen.
** 100ª participación en carreira para Rubens Barrichello.
** Única participación en carreira para Stéphane Sarrazin.
### Referencias 
*
## Véxase tamén
### Ligazóns externas
Gran Premio de San Marino de 1999

O **Gran Premio de San Marino de 1999** foi unha carreira de motor de Fórmula Un celebrada o 25 de maio de 1999 no Autódromo Enzo e Dino Ferrari, Imola, Emilia-Romagna, Italia. Foi a terceira carreira da tempada de Fórmula Un de . A carreira de 62 voltas gañouna o piloto de Ferrrari Michael Schumacher despois de empezar desde a terceira posición. David Coulthard terminou segundo co McLaren e o terceiro foi o Stewart pilotado por Rubens Barrichello.

## Informe 
### Carreira 
Mika Häkkinen tomou o liderado instantáneo sobre Michael Schumacher despois da saída. Eddie Irvine estaba por diante de Rubens Barrichello, Heinz-Harald Frentzen, Ralf Schumacher, Damon Hill e Jean Alesi. Jacques Villeneuve quedou parado na grella despois dun problema de embrague. Nun erro non forzado, Häkkinen estrelouse na chicane final do "Traguardo" na volta 17, permitindo a Michael Schumacher tomar o liderado e á súa primeira vitoria na tempada. Häkkinen máis tarde repetiu este erro no Gran Premio de Italia de 1999, durante o cal trompeou mentres lideraba comodamente.

## Clasificación 
### Cualificación 
### Carreira 
## Posicións logo da carreira
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos da clasificación.

## Notas
* A carreira foi a décima participación para Supertec e a 100ª para Sauber.
* Este foi o 35º comezo de Luca Badoer sen puntuar no Campionato do Mundo, superando o récord de Brett Lunger. Nicola Larini anteriormente realizara 40 saídas sen anotar, pero terminou segundo no Gran Premio de San Marino de 1994, o seu 41º inicio.
### Referencias
*
*

## Véxase tamén
### Ligazóns externas
Orest Ivaniuk

**Orest Ivaniuk** (en ), nado como **Onufrii Ivanovych Ivaniuk** (en ) o 12 de xuño de 1900 en Bahna (Bucovina, hoxe Ucraína) e finado o 14 de abril de 1981 en Nova York, foi un bispo da Igrexa ortodoxa autocéfala ucraína na diáspora.

## Traxectoria 
Onufrii Ivaniuk naceu o 12 de xuño de 1900 nunha familia de labregos de Bahna, en Bucovina. Recibiu a súa educación inicial en Vyzhnytsia, e posteriormente rematou a súa educación secundaria en Chernivtsi en 1920. O 28 de setembro do mesmo ano foi consagrado bispo en Derby (Inglaterra), co título de Lviv-Chernivtsi, polo metropolita Mstislav Skrypnyk e polo arcebispo Donat Burtan, quen dirixía as parroquias ucraínas de Australia.

## Notas
Mairead Maguire

**Mairead Maguire**, tamén coñecida como **Mairead Corrigan Maguire** e anteriormente como **Mairéad Corrigan**, nada en Belfast o 27 de xaneiro de 1944, é unha activista pola paz norteirlandesa, cofundadora xunto con Betty Williams e Ciaran McKeown, de Women for Peace ("Mulleres pola paz"), máis tarde coñecida como Community for Peace People, organización dedicada a promover unha solución pacífica ao conflito de Irlanda do Norte. Maguire e Williams recibiron o premio Nobel da Paz en 1976.

## Traxectoria 
Mairéad Corrigan naceu no seo dunha familia católica de Belfast, segunda de oito fillos (cinco irmás e dous irmáns). Os seus pais eran Andrew e Margaret Corrigan. Cursou estudos primarios en colexios católicos e aos 21 anos comezou a traballar como secretaria na cervexaría Guinness, onde permaneceu ata decembro de 1976. Corrigan iniciou o seu activismo a favor da paz cando os tres fillos da súa irmá, Anne Maguire, morreron o 10 de agosto de 1976 atropelados polo coche de Danny Lennon, un fuxitivo do Provisional Irish Republican Army, que fora abatido polas tropas británicas.

Betty Williams, antiga membro do IRA, foi testemuña do accidente e iniciou a procura de 6000 sinaturas pedindo unha solución pacífica ao conflito armado norteirlandés. Corrigan uniuse ao traballo de Williams, fundando o movemento Mulleres pola Paz, que posteriormente se transformou no Movemento pola Paz de Irlanda do Norte. Ambas conseguiron reunir nas rúas da cidade de Belfast máis de 35&nbsp;000 persoas pedindo unha solución pacífica ao conflito, logrando reunir tanto católicos como protestantes.
miniatura|esquerda|Huwaida Arraf e Maguire no barco *Spirit of Humanity* do Free Gaza Movement en xuño de 2009
En 1976 Betty Williams e Mairead Corrigan foron recompensadas co Premio Nobel da Paz "polas súas loitas pacíficas no proceso de Irlanda do Norte mediante a fundación do Movemento pola Paz de Irlanda do Norte".

En setembro de 1981 casou co seu cuñado Jackie Maguire, viúvo da súa irmá Anne Maguire, que se suicidara o ano anterior sen poder recuperarse nunca da morte dos seus fillos. Dende entón continúa a traballar para conseguir o final do conflito armado norteirlandés, mais tamén dos demais conflitos armados que afectan ao mundo viaxando arredor do planeta e dando a coñecer os diversos conflitos.

O 30 de xuño de 2009, Corrigan partiu cara á franxa de Gaza no cargueiro Spirit of Humanity xunto con outros 21 activistas en prol dos dereitos humanos. O cargueiro foi interceptado pola mariña de Israel, sendo todos os activistas detidos e levados a prisións diferentes, en pequenas celas e incomunicados.

É membro do comité de honor da coordinación internacional para o decenio da non violencia e a paz.

## Notas 
## Véxase tamén 
### Bibliografía 
*
*
*
*
### Ligazóns externas 
*Peace People
*Mairead Corrigan Maguire Peace People
*International Fellowship of Reconciliation 
*Nobel Peace Prize Laureate Mairead Corrigan Peace Heroes
*Mairead Corrigan – Curriculum Vitae Nobel Prize
*Irish Nobel Prize winners The Best Question
*Nobel Women's Initiative
Francisco Mata SA

**Francisco Mata SA** é unha empresa galega adicada ao despece e recuperación de metais. A orixe da empresa está nun negocio de venda de ferros na feira de Betanzos.

## Instalacións
*Planta de reciclaxe (San Pedro de Visma, A Coruña)
*Planta de reciclaxe (PI Río do Pozo, Narón)
*Planta de despece (Bens, A Coruña)
*Almacén de produtos siderúrxicos (Betanzos)

## Notas
Fuzûlî

**Mehmet Sulaymān Fuzūlī**, coñecido como **Fuzûlî** (en ; en ; en , nado en Karbala arredor de 1494 e finado na mesma cidade en 1556, foi un poeta, considerado como un dos máis grandes contribuidores á tradición do Dîvân na literatura turca. Fuzûlî escribía estes poemas en tres linguas diferentes: azerí, persa e árabe. Aínda que estas obras fosen escritas en azerí, tamén se incorporaron ás tradicións literarias chagatai e otomá.

Fuzûlî era xií e de educación refinada; iniciouse na poesía co matnawî *Beng-ü-Bâde* ("O haxix e o viño"), dedicado ao Shah Ismâ'îl cando ocupou Bagdad en 1508. Cando Solimán o Magnífico conquistou Iraq en 1534 compuxo poesías na súa honra, que lle valeron a protección do novo goberno otomán. Ademais da súa produción en turco, é autor dunha excelente colección de poemas en árabe (''Matla 'al-i'tiqâd*) e de numerosas obras en persa menos importantes.

## Obra seleccionada 
;Obras en azerí
[miniatura|Manuscrito de *Hadiqat al-Su`ada* ("Xardín dos benditos"), 1602-3 C.E. [Museo de Brooklyn]]
* *Dîvân* ("Poemas compilados")
* *Beng ü Bâde* (بنگ و باده; "Haxix e viño")
* *Hadîkat üs-Süedâ* (حديقت السعداء; "Xardín de placeres")
* *Dâstân-ı Leylî vü Mecnûn* (داستان ليلى و مجنون; "A épica de Layla e Majnun")
* *Risâle-i Muammeyât* (رسال ﻤﻌﻤيات; "Tratado das adiviñas")
* *Şikâyetnâme* (شکايت نامه; "Queixa")

;Obras en persa
* *Dîvân* ("Poemas compilados")
* *Anîs ol-qalb* (انیس القلب; "Amigo do corazón")
* *Haft Jâm* (هفت جام; "Sete cálices")
* *Rend va Zâhed* (رند و زاهد; "Hedonista e asceta")
* *Resâle-e Muammeyât* (رسال ﻤﻌﻤيات; "Tratado das adiviñas")
* *Sehhat o Ma'ruz* (صحت و معروض; "Saúde e enfermidade")

;Obras en árabe
* *Dīwān* ("Poemas compilados")
* *Maṭla‘ ul-I‘tiqādi* (مطلع الاﻋﺘﻘﺎد; "O nacemento da fe")

## Honras 
En 1959, unha localidade e o raion asociado en Azerbaidján foron renomeados co seu nome.

En 1996 o Banco Nacional de Azerbaidján emitiou moedas conmemorativas de 100 (ouro) e 50 (prata) manats dedicadas ao quinto centenario da vida e as actividades de Fuzûlî.

## Notas 
## Véxase tamén 
### Bibliografía 
* Andrews, Walter G. "Fuzûlî" in *Ottoman Lyric Poetry: An Anthology*. pp.&nbsp;235–237. .
* "Fozuli, Mohammad b. Solayman". Encyclopædia Iranica. Consultado o 25 de agosto de 2006.
* "Fuzuli, Mehmed bin Süleyman". Encyclopædia Britannica. 2006. Encyclopædia Britannica Premium Service. 23 de agosto de 2006.
* Kudret, Cevdet. *Fuzuli*. .
* Şentürk, Ahmet Atillâ. "Fuzûlî" in *Osmanlı Şiiri Antolojisi*. pp.&nbsp;280–324. .
### Ligazóns externas 
* Fuzûlî, en archive.org
* Muhammed Fuzuli
* Fuzuli 
* Fuzûlî en *History of the Ottoman Empire and Modern Turkey'', de Stanford J. Shaw